Sjøtraktor for transport mellom Bigbury-on-Sea og Burgh Island, 2009.
**Sjøtraktor**, bedre kjent under den engelske betegnelsen **sea tractor** er et motordrevet hjulkjøretøy ment for ferdsel på grunn sjø med passasjerene på en plattform løftet høyt over hjulunderstellet som ruller på sandbunnen. Sjøtraktorene var et populært transportmiddel for reisende som tok ferjebåt til sine reisemål langs den engelske kysten med hoteller og feriesteder, spesielt i 1930-tallet. Med sjøtraktorene kan ferjebåten slippe fra seg passasjerene uten å komme inn på for grunn farvann. I nyere tid er sjøtraktorene ikke lenge så vanlig som før ettersom båter og ferjebåter som kunne gå inn på grunt vann er mer effektivere og komfortabelt.

Eksempler
---------

Sjøtraktoren dokket med ferjebåten i South Sands, Salcombe.
Hotellet på Burgh Island har en sjøtraktor som sendes ut ved høyvann når vegforbindelsen med fastlandet oversvømmes. Hotellgjestene måtte dermed krysse høyvannet på 250 m lengde før man kom seg på fast grunn. Den nåværende sjøtraktoren er den tredje som hittil er benyttet som skyttelbuss mellom hotellet og fastlandet. Historien begynte i 1927 da øya ble kjøpt av den energiske Archibald Nettleford som åpnet et hotell. Høyvannet var et stort problem ved at man ikke kunne ta seg fram til fastlandet (Storbritannia) på fast sandbunn som ellers bare var tilgjengelig ved lavvann. Dermed ble et uvanlig traktorkjøretøy med hjul forut og beltedrift bak med en plattform tatt i bruk.

Saltsjøvannet har en korroderende virkning på metallgjenstander, så sjøtraktoren fra 1927 måtte erstattes med en ny sjøtraktor i 1949. Den andre sjøtraktoren varte i tjue år før den også måtte utrangeres. Det ble siden besluttet å ha en tredje sjøtraktor som kan modifiseres med tiden i 1969. Dermed er den tredje sjøtraktoren fremdeles i virksomhet. Den kan bare gå opptil 2,2 km/t på sjøbunnen i god vær når det ikke er for røft. Vegen er ikke lang, kun fem minutters reisetid på 275 yards (250 meter).

På South Sands Beach ved Salcombe, Devon har man verken brygge eller pir, og ferjebåten (South Sands Ferry) kan ikke komme fram til sandstranden for å hente og slippe ut passasjerer. Dermed er sjøtraktoren nødvendig for passasjerene som må fraktes flere meter ut til sjøs hvor de kan dokkes med ferjebåten.

Det amerikanske ingeniørkorpset bygd og opererte en trehjuls sjøtraktor kalt Coastal Research Amphibious Buggy (CRAB). Dette kjøretøyet på 8,2 tonn bærer en plattform 10,7 meter over bakkenivået, som hvilte på tre stillassøyler i trekantform som endt i understellet med et hjul i hver ende. Den militære sjøtraktoren kan bevege seg på land på 2 km/t, noe mindre i vann. Kjøretøyet benyttes for vitenskapelige undersøkelser i sandsonen for å observere erodering og kunstig tilføying av sand (strandfodring) med eventuelle konsekvenser.

Som del av livbåtsutstyret langs de britiske øyene er sjøtraktorene eller amfibiske traktorkjøretøyer essensielt for å trekke ut eller inn bergingsbåter på strendene hvor det ikke er bryggeanlegg eller pir. Sjøredningsorganisasjonen Royal National Lifeboat Institution på Storbritannia og Irland benyttet forskjellige traktorkjøretøyer som kan kjøres helt ut i vannet.

* Talus MB-H amfibietraktor, beltekjøretøy
* Talus MB-4H amfibietraktor, hjulkjøretøy
* Talus MB-764 amfibietraktor, et større hjulkjøretøy. En variant kan ha propelldrift som amfibiefartøy.
* RNLI New Holland TC45 traktor, en ordinær landsbrukstraktor tilpasset for sjøvannsoperasjoner.

Ballyburn Sea and Cliff Rescue på Ballybunion i vestlig Irland har en spesialkonstruert sjøtraktor på beltedrift for sjøsetting og henting av livbåten av merket Atlantic 75.

Populærkultur
-------------

### TV og film

Sjøtraktorer har blitt foreviget med den berømte TV-serien Teletubbiene som gikk på TV-kanalen BBC fra 1997 til 2001.

Burgh Island-sjøtraktoren har også dukket opp som transportmiddel mellom fastlandet og øya i episoden «Solen var vitne»(«Evil Under the Sun») fra året 2001 i TV-kanalen ITVs serien Poirot, en krimserie om den belgiske privatdetektiven Hercule Poirot i 1989 til 2013. Sjøtraktoren fra Burgh Island har også blitt foreviget i filmen *Catch Us If You Can* produsert av poprockbanden The Dave Clark Five i 1965. I den kjente TV-serien Lovejoy fra TV-kanalen BBC mellom 1986 og 1994 er sjøtraktoren også vist fram i episoden «Somewhere: Over the Rainbow?» (episode 66 av 73).

Galleri
-------

* South Sands Ferry Sea Tractor, 2010South Sands Ferry Sea Tractor, 2010
* Burgh Island sjøtraktor i havetBurgh Island sjøtraktor i havet
* Burgh Island sjøtraktor på vei ut av havetBurgh Island sjøtraktor på vei ut av havet
* Bulldoserliknende sjøtraktor med Ballybunion Atlantic 21 livbåtBulldoserliknende sjøtraktor med Ballybunion Atlantic 21 livbåt
* Beltedrevet traktor som kjørte ut St. Ives bergingsbåten på dypere vann.Beltedrevet traktor som kjørte ut St. Ives bergingsbåten på dypere vann.

Se også
-------

* Traktorbuss
* Brighton and Rottingdean Seashore Electric Railway

Referanser
----------

1. ↑  The Unique ‘Sea Tractor’ That Carries Passengers Over the Waves
2. ↑  «The South Sands Ferry - Sea Tractor». Arkivert fra originalen 7. juni 2017. Besøkt 28. oktober 2018.
3. ↑  «Coastal Research Amphibious Buggy (CRAB)». Arkivert fra originalen 31. oktober 2018. Besøkt 28. oktober 2018.
4. ↑  «Ballybunion Sea and Cliff Rescue Utstyrsliste». Arkivert fra originalen 21. november 2019. Besøkt 28. oktober 2018.

Eksterne lenker
---------------

* English Ferry Wades Through Ocean Waves from *Science and Mechanics*, 1935
* Burgh Island Sea Tractor near miss in heavy seas